open-index/open-wikipedia-markdown huggingface dataset:
Kofaktor

En **kofaktor** er en ikke-protein kjemisk substans bundet til et protein og nødvendig for proteinets biologiske aktivitet, noe som må være tilgjengelig i tillegg til enzym for å katalysere en gitt reaksjon. Mer eller mindre universelle substanser som vann faller ikke under begrepet. Kofaktoren utgjør ofte en del av det aktive setet. 

Noen kofaktorer er uorganiske, som metallatomene til sink, jern og kobber i enkelte former. Andre, som lipid, sukker og de fleste vitaminer, er organiske. Kofaktorer kan også klassifiseres avhengig av hvor tett bundet de binder til et enzym, hvor løst bundet kofaktorer kalles koenzymer, og tett bundet kofaktorer kalles prostetiske grupper. Et eksempel på en protetisk gruppe er hemgruppen i hemoglobin. Et inaktivt enzym, uten kofaktor, kalles et apoenzym, og et komplett enzym med kofaktor kalles holoenzym.

Noen kofaktorer får en kjemisk endring under reaksjonen de er del i, slik som oksidering eller reduksjon. Men, som katalysator, vil kofaktorer alltid returnere til originalforbindelsen når reaksjonen er over. De blir ikke forbrukt i reaksjonen, eller endret til andre forbindelser.
Jin Sun-yu

**Jin Sun-yu** (født 17. desember 1988 i Seoul) er en sørkoreansk skøyteløper som deltok i vinter-OL 2006 i Torino, hvor hun ble olympisk mester i kortbaneløp tre ganger; &nbsp;meter, &nbsp;meter og &nbsp;meter stafett.

Hun har blitt verdensmester i kortbaneløp tretten ganger.

## OL-medaljer
* 2006  Torino -  **Gull** kortbaneløp på skøyter, 1000 meter, damer  Sør-Korea
* 2006  Torino -  **Gull** kortbaneløp på skøyter, 1500 meter, damer  Sør-Korea
* 2006  Torino -  **Gull** kortbaneløp på skøyter, 3000 meter stafett damer  Sør-Korea

## Eksterne lenker
*
Choi Eun-kyung

**Choi Eun-kyung** (født 26. desember 1984 i Seoul) er en sørkoreansk skøyteløper som deltok i de olympiske vinterleker 2002 i Salt Lake City og 2006 i Torino

Hun vant sølvmedalje på 1500 m kortbaneløp og gullmedalje under 3000 m stafett under Vinter-OL 2006. Hun ble diskvalifisert i finalen på 1000 m. I tillegg vant hun sølvmedalje på 1500 m kortbaneløp under Vinter-OL 2002.

Choi Eun-kyung har vunnet fjorten gullmedaljer i VM i kortbaneløp.

## OL-medaljer
* 2002  Salt Lake City -  **Gull** kortbaneløp på skøyter, 3000 meter stafett damer  Sør-Korea
* 2006  Torino -  **Gull** kortbaneløp på skøyter, 3000 meter stafett damer  Sør-Korea
* 2002  Salt Lake City -  Sølv kortbaneløp på skøyter, 1500 meter, damer  Sør-Korea
* 2006  Torino -  Sølv kortbaneløp på skøyter, 1500 meter, damer  Sør-Korea

## Eksterne lenker
*
Hamilcar Barca

**Hamilcar Barca** eller **Hamilkar Barka** (født ca. 275, død 228 f.Kr.), eller **Barcas** (kanaanittisk *baraq* «lyn»), var en karthagensk general og statsmann, leder av barcid-familien og far til Hannibal.

Han utmerket seg under den første punerkrig i 247 f.Kr. da han tok over hovedkommandoen i Sicilia på et tidspunkt da øya var nesten helt i hendene på romerne. Han landet plutselig nordvest på øya med en liten styrke leiesoldater og tok et sterk posisjon på fjellet Erote (Monte Pellegrino, nær Palermo). Han klarte ikke bare å stå imot alle angrep, men utførte angrep så langt borte som kysten av det sørlige Italia.

Han overførte sin armé i 244 f.Kr. til en lignende posisjon på fjellsidene til Eryx (Monte San Giuliano). Derfra klarte han å gi støtte til den beleirede garnisonen i nabolandsbyen Drepanum (Trapani). Gjennom en fredsavtale i 241 f.Kr. kunne Hamilcars ubeseirede styrke reise fra Sicilia uten noen form for underkastelse. 

Da han returnerte til Afrika, brøt hans tropper, som han hadde holdt sammen kun gjennom sin personlige autoritet og ved løfte om god betaling, ut i åpent mytteri da deres belønning ble holdt tilbake av Hamilcars motstandere i det regjerende aristokratiet. Dette utløste konflikten som senere fikk navnet leiesoldatenes krig. Den alvorlige faren som Karthago stod ovenfor ble avverget av Hamilcar, som regjeringen gjeninnsatte i denne krisen. Gjennom makten han hadde blant leiesoldatene og de omkringliggende afrikanske folkeslagene, og gjennom overlegen strategi, knuste han raskt opprøret i 237 f.Kr..

Etter denne suksessen hadde Hamilcar så stor innflytelse blant de populære og patriotiske partiene at hans motstandere ikke kunne hindre ham fra å få praktisk diktatorisk makt. Etter å ha rekruttert og trent en ny armé i noen numidiske forlegninger, ledet han på eget initiativ en ekspedisjon inn i Hispania i 236 f.Kr., hvor han håpet å bygge opp et nytt imperium for å kompensere for tapet av Sicilia og Sardinia. Her ville han også legge et grunnlag og bygge en base for en hevnkampanje mot romerne. 

I åtte år sikret han et betydelig territorium i Hispania gjennom maktbruk og diplomati, men hans for tidlige død i et slag i 228 f.Kr. forhindret ham fra å fullføre erobringen. Hamilcar var høyt hevet over karthagenere på hans alder i militære og diplomatiske evner og var sterkt patriotisk. Disse kvalitetene gav han videre til sin sønn Hannibal.
## Referanser
Joachim Gotsche Giæver

**Joachim Gotsche Giæver** (Giaver) (1856–1925) var en bygningsingeniør som ble ekspert på broer og skyskrapere.

## Bakgrunn og jernbaner
Han var sønn av Jens Holmboe Giæver og Hanna Birgithe Holmboe av slekten Holmboe og ble uteksaminert fra Trondhjems Tekniske Læreanstalt  i 1881. Han var den nest yngste i en søskenflokk på 13 barn der sju av søsknene allerede var døde. Året etter emigrerte han til USA og fikk jobb som teknisk tegner i *Pacific Railroad Company at St. Paul Minn*, et jernbaneselskap i Minnesota.  

## Pittsburgh og New York City
Han giftet seg i 1883 med Caroline Lovise Schmedling (1864–1933) fra Trondheim. Samme året dro han til Pittsburgh, Pennsylvania for å arbeide i brobyggeselskapet *Schiffler Bridge & Iron Co.*. Han sto bak flere broer som gikk over elvene Allegheny og Monongahela. I 1886 designet han rammeverket som Frihetsgudinnen i New York er festet i, basert på Gustav Eiffels tegninger. 

## Chicagotiden
Giæver var i 1891 teknisk nestleder ved World's Columbian Exposition i Chicago.  Fra 1898 til 1915 var han sjefsingeniør for *D. H. Burnham & Company* i Chicago.  Han gikk i 1916 inn sammen med Frederick P. Dinkelberg i firmaet *Giaver and Dinkelberg*, de tegnet blant annet den vakre bygningen 35 East Wacker Drive, «Jewelers building», som den gang var Amerikas største bygning som ikke sto i New York City. Det ble hans siste byggverk.


RahmenStatue1885.jpg | Frihetsgudinnen, 1885
Flatiron Building Construction, New York Times - Library of Congress, 1901-1902 crop.JPG| Flatiron Building, 175 Fifth Avenue, 1902
Trinity Church, Lower Manhattan, Wall Street 1914 New York City.jpg | Equitable bldg, Manhattan, 1915
GrandparkCentreDetroit.jpg | Grand Park Center, Chicago, 1922
35 East Wacker- Jeweler's Building.jpg | 35 East Wacker Drive, «Jewelers building», 1925–27


## Referanser


## Litteratur
* Bjork, Kenneth O. (1947): *Saga in Steel and Concrete - Norwegian Engineers in America*, Northfield, Minnesota: Norwegian-American Historical Association
* Hines, Thomas S. (2008): *Burnham of Chicago: Architect and Planner*, University of Chicago Press, ISBN 9780226341729
* Kjellesvig, Morten (2002): ''Slekten Holmboe gjennom 400 år : med sidegrener : 1600-2002'' (PDF), Fogd Jens Holmboes legat, ISBN 8299629802
* Schilbred,  C.S. (1982): ''Slekten Giæver'', Drammen : Lyche, ISBN 8299094704
* Zahorik, Dixie: *American Society of Civil Engineers*, Amasa C. Bull, Esq., Chicago, Illinois
Capote

***Capote*** er en biografisk film fra 2005 som følger forfatteren Truman Capote under arbeidet med boken *[[Med kaldt blod]]*. Filmen er regissert av Bennett Miller, og har Philip Seymour Hoffman i hovedrollen som Capote.

## Handling
Truman Capote har blitt kjendis på grunn av sine bøker, særlig *[[Frokost hos Tiffanys]]*, og kommer en dag over nyhetshistorien om mordet på en hel familie i Kansas. Han får lov av sin sjef i The New Yorker til å følge saken, og drar til Kansas med sin venn Harper Lee for å intervjue mennesker som kjente den drepte familien. Når drapsmennene blir pågrepet, får Capote, via sitt gode forhold til konen til den lokale sheriffen, lov til å ha kontakt med den ene pågrepne, Perry Smith. Capote følger saken i fem år, under straffesaken, anken og tilslutt straffen for paret som utførte mordet

## Roller
*Philip Seymour Hoffman – Truman Capote
*Catherine Keener – Harper Lee
*Clifton Collins Jr. – Perry Smith
*Chris Cooper – Alvin Dewey
*Bruce Greenwood – Jack Dunphy
*Bob Balaban – William Shawn

## Oscar
Filmen vant en Oscar og var nominert i ytterligere fire klasser. Philip Seymour Hoffman vant prisen beste mannlige hovedrolle som «Truman Capote». Den var også nominert i klassene; som beste film, best regi og Catherine Keener var nominert i klassen beste kvinnelige birolle som «Harper Lee». 

## Eksterne lenker
* 
*
Klepp (redskap)

En **klepp** eller **høtt** er et håndredskap forma som en grov fiskekrok på et skaft. Kleppen brukes for å løfte fisken om bord og frigjøre den fra linekroken. Baksiden er ofte brukt til å slå ihjel fisken etter at den er dratt om bord. Kleppen finnes i flere utførelser og lengder, alt etter hvilket fiske som bedrives. 

Kleppen kan gi skader i fiskekjøttet som reduserer verdien av fisken. Hvis hugget rammer fiskekjøttet vil det oppstå blødninger og gi rødt kjøtt. Slike områder må skjæres vekk fra fileten. Denne typen skader oppstår ofte i ryggfileten, som er den mest verdifulle delen av fisken.

Måsøy har en klepp i kommunevåpenet.

## Referanser
Jukse

**Jukse** eller **djupsagn** er et fiskeredskap som består av dypagnsnøre eller håndsnøre med synkelodd, og en eller flere angler.

Juksa er et gammelt redskap som har vært i bruk i århundrer. I den eldste tida ble det brukt stein som søkke, særlig jernmalm; seinere overtok blylodd. Juksa består av et fiskesnøre med mange kroker og et tungt søkke i enden. Dette snøret må rykkes opp og slippes ned hele tiden for at fisken skal bite på. Før juksemaskinen kom, var «juksinga» hardt arbeid for fiskerne på fiskebåtene.

Juksa er et universalredskap som har vært brukt til mange slags fisk, men framfor alt i torskefisket.

I 1960 ble den første juksemaskinen oppfunnet av Thorbjørn Christiansen i Nyksund.

## Litteratur
*Ludvig Karlsen: Redskapslære og fangstteknologi, ISBN 82-529-1791-7
*Karlsen, Gjøsæter, Hamre: Fiskeriteknolgi ISBN 82-529-2387-9
*Karlsen, Kjeldsberg, Sandnes, Hay, Juul (red.): Båten, bruket og fangsten ISBN 978-82-8090-020-3
Dorg

En **dorg** er et fiskeredskap som består av et snøre med søkke og fortom med en eller flere kroker. En kan bruke både naturlig og kunstig agn. Dorgen slepes etter båten i sakte fart. Båter som brukes til dorgfiske har derfor ofte motorer som er spesielt tilpasset denne formen for fiske. Dorging fra robåt kan foregå med trover.

Dorging er en teknikk som benyttes i havfiske til å fange store arter som lever i åpne havområder, slik som tunfisk. I norske farvann er det særlig dorgefiske etter makrell som er aktuelt. Dorging er spesielt utbredt langs Skagerrakkysten. Historisk foregikk makrelldorging med dekkede fartøy i Nordsjøen. Dorging etter sjøørret har også lange tradisjoner. Dorging i ferskvann er også vanlig. Otring etter ørret kan betegnes som en form for dorging. I tillegg kan "harlingfiske" nevnes som en spesiell dorgemetode fra båt etter laks i større elver.

## Trolling
Trolling er en variant av fisketeknikken dorging, der mange fiskestenger benyttes samtidig. Det kan være seks stenger eller mer. I Norge var Mjøsa og Tyrifjorden blant de mest kjente innsjøene hvor trolling var utbredt, men i disse innsjøene er det innført en grense på maks fire stenger i båten, som da kan beskrives som ett enkelt fiske. Nå er det kun i Eikeren det kan drives lovlig trollingfiske i Norge, der er det mulig og løse eget trollingkort og fiske lovlig med ti stenger, mens trolling i Sverige er mest utbredt i Vänern og Vättern.

## Litteratur
*Ludvig Karlsen: Redskapslære og fangstteknologi, ISBN 82-529-1791-7
*Karlsen, Gjøsæter, Hamre: Fiskeriteknolgi ISBN 82-529-2387-9
*Karlsen, Kjeldsberg, Sandnes, Hay, Juul (red.): Båten, bruket og fangsten ISBN 978-82-8090-020-3
Prusias I av Bithynia

**Prusias I Klorus** (født ca. 243, død 182 f.Kr.) var konge av Bitynia. Han var sønn av Ziaelas og dannet en ekteskapsallianse med Filip V av Makedonia.

Prusias utkjempet en krig mot Bysants (220 f.Kr.), beseiret så gallere som Nikomedes I hadde invitert over Bosporos (218 f.Kr.). Han utvidet territoriet til Bithynia i en rekke kriger mot Attalus I av Pergamum og Heraklea Pontika ved Svartehavet. Filip V gav ham havnene Cius og Myrleia i 202 som han gav nye navn, Prusa og Apameia.

Selv om han gav asyl til Hannibal, forble han nøytral under den romerske republikk sin krig med Antiokos III den store.

Han ble etterfulgt av sin sønn Prusias II.

## Fotnoter

## Referanser
Vad

Navnet eller begrepet **vad** har flere betydninger:

*Vad er flere fiskeredskaper
*Kortord for vadested
*Vad – svensk tettsted i Dalarnas län
Theodore Ayrault Dodge

**Theodore Ayrault Dodge** (født 28. mai 1842, død 26. oktober 1909) var en nordstatsoffiser i den amerikanske borgerkrig og militærhistoriker både for den krigen og for de store generalene i antikkens og europeisk historie. 

Han var født i Pittsfield, Massachusetts og fikk sin militære utdanning i Berlin og gikk på University College London og Universitetet i Heidelberg. Da han returnerte til USA i 1861, innrullerte han seg umiddelbart som menig i New Yorks frivillige infanteri. I løpet av krigen steg han til rangen som midlertidig oberst, mistet sin høyre fot i slaget ved Gettysburg. Han tjente ved det amerikanske krigsdepartementet fra 1864 og ble sendt i tjeneste i den regulære hæren i 1866. I 1870 trakk han seg tilbake som major. Etter at han pensjonerte seg bodde han i Boston før han flyttet til Paris hvor han døde. Han er gravlagt ved Arlington National Cemetery. 

Dodge giftet seg med Jane Marshall Neil i 1865 og Clara Isabel Bowden i 1893. Hans verk om borgerkrigen inkluderer *The Campaign of Chancellorsville* (1881) og *Bird's Eye View of the Civil War* (1883). Fra 1890 til 1907 gav han også ut tolv bind i sin *History of the Art of War: [[Aleksander den store|Alexander]], [[Hannibal]], [[Julius Cæsar|Caesar]], [[Gustav II Adolf av Sverige|Gustavus Adolphus]], [[Napoleon I av Frankrike|Napoleon]],* som har blitt delt opp i individuelle biografier til dagens publikasjoner.

## Referanser
Hedared stavkirke

**Hedared stavkirke** (svensk *Hedareds stavkyrka* og *Hedareds kapell*) står på Hedared i kommunedelen (sogn) Sandhult i Borås kommune som ligger i Västra Götalands län i Sverige. Det er den eneste bevarte stavkirken utenfor Norge som opprinnelig er bygget der.

## Type og datering
Hedared stavkirke er en liten enskipet langkirke av Haltdalen-typen (*øst-skandinavisk enskipstype*), og tilhører som sådan de enkleste stavkirkene vi kjenner til. Den består av skipet og et smalt kor med rett avslutning forbundet til østveggen.

På grunn av typen var det lenge vanlig å datere denne kirken til 1200-tallet, men ny forskning og bruk av årringdatering har stedfestet at tømmeret som er benyttet ble hogd først i 1501 (+2/-3 år). Kirken kan således først være bygget noe senere, fordi praksis med tørking av tømmeret tilsier minst 2-3 års tørketid. Dette stadfestes forsåvidt også av et såkalt biskopbrev fra 1506, der kirkens oppbygging nevnes.

## Eksteriør
Kirkens yttervegger består av konvekse eikeplanker (stavplanker, tiler) som holdes sammen av tradisjonelle vertikale stolper (hjørnestaver), svill og stavlegje.

Under en renovasjon i 1781 ble kirken utstyrt med et nytt våpenhus og små rektangulære vinduer. Man antar at det ikke var vinduer i kirken før denne tid, men dette er noe uklart. Våpenhuset ble imidlertid fjernet igjen under en ny renovasjon i 1901, da den svenske riksantikvaren ønsket å føre kirken tilbake til sin opprinnelige stand. Også i perioden 1995&ndash;1997 ble kirken renovert.

## Interiør

Mange ting som peker i retning av at det kan ha stått (minst) ei tidligere kirke på stedet. Blant annet ble det under en renovasjon i perioden 1934–1935 funnet ei altertavle som var malt direkte på ytterveggen. Bildet forestiller jomfru Marias kroning og antas å være fra slutten av 1300-tallet. Man antar at maleriet ble spikret opp av materialer fra ei tidligere kirke under en renovasjon som skal ha funnet sted i 1735.

Også inventaret i kirken kan understøtte teorien om at det har stått ei tidligere kirke her. Først og fremst det vakre Madonnabildet som antas å være fra 1200- eller 1300-tallet. Bildet pryder i dag det rekonstruerte sidealteret. Også et maleri av Frans av Assisi antas å stamme fra den samme perioden. I kirken finnes dessuten et fransk krusifiks som stammer fra 1100-tallet og en nattverdskalk fra 1200-tallet.

Kirkens interiør er godt bevart. Noen har hevdet at taksperrene skal være fra 1100-tallet, men dette har ikke latt seg verifisere. Tvert om så sier den svenske riksantikvaren i et notat at disse har blitt byttet ut. Kirken har også innvendig (flat) himling, men det er ingen referanser til når denne ble anlagt. Korets vegger har figurmalerier som man tror stammer fra tiden da kirken ble bygget. Maleriene i skipet mener man stammer fra renovasjonen i 1735. Også den faste innredningen skal være i såkalt provensiell senbarokk stil.

## Referanser


## Eksterne lenker
* Hedared stavkirke (Borås stad)
* Innvendige malerier i kirken (Historiska Museet)
Catshill

**Catshill** er en landsby i Worcestershire, England. Den ligger omkring 4 km nord for Bromsgrove, og har vært et verdslig sogn siden 1844. Catshill hadde .

Catshill vokste på 1800-tallet gjennom produksjon av spiker

Poeten Alfred Edward Housman bodde i Catshill.

## Referanser
Laurie Wisefield

**Laurie Wisefield** (født 27. august 1952 i London) er en britisk musiker. Han er kjent som gitarist i bandene Home, Wishbone Ash, Tina Turner og Joe Cocker. 

Wisefield var en av grunnleggerne bak bandet *Home*, som var et oppvarmingsband for Led Zeppelin, og hvor han spilte gitar og sang sammen med Al Stuart. Andy Powell, gitaristen i Wishbone Ash, så bandet spille i New York og ble imponert av Lauries gitarspill. De spilte litt sammen og knyttet bånd. Da Andy Powell dro tilbake til England fikk han nyheten om at bandets gitarist Ted Turner pensjonerte seg og forlot bandet. Powell tok da kontakt med Wisefield og ville ha han som erstatter for Turner. Laurie ble tatt opp som fullverdig medlem i 1974 og debuterte med utgivelsen *[[There's the Rub]]*. Wisefield ble med bandet i 12 år. I denne perioden fikk han til et godt samspill med Powell, skrev nytt materiale og tok med seg et hardere image og lydbilde til bandet.

Etter at han forlot Wishbone Ash i 1985 på grunn av at han følte for nye utfordringer, var han med på turnéen til Tina Turner. I 1992, da Tina Turners manager Roger Davies, tok over managementet til Joe Cocker, ble Wisefield forespurt om å bli med i bandet til Cocker for å hjelpe dem i en musikalsk retning. Han turnerte med Cocker en god periode og jobbet også med Roger Chapman, hvor han var med som gitarist og låtskriver på albumet *Under No Obligation* og turnéer i både Tyskland og England.

I nyere tid har Laurie opptråd i West End-produksjonen av Queen/Ben Elton-musikalen *[[We Will Rock You]]* ved Londons Dominion Theatre.

## Referanser


## Eksterne lenker
*
Tappenstrek

**Tappenstrek** (av ty. *Zapfenstreich*) (også kalt **tapto**) er et hornsignal, tradisjonelt brukt i militære forlegninger, som blir spilt på signalhorn eller trompet 15 minutter før forlegningen skal falle til ro, og lyset slukkes.

Ordet kommer fra det tyske *Zapfenstreich*, som betyr «å sette (slå) tappen i øl- eller vintønna», direkte oversatt altså «tappslag». Signalet betyr at man skal begi seg til forlegningen, eller forberede seg på å falle til ro. I henhold til tradisjonen vil man blåse det endelige rosignalet femten minutter etter tappenstrek.

Det tilsvarende hornsignal betegnes i Storbritannia som *Tattoo*, i USA som *Call to Quarters*.

Tappenstrek spilles hver kveld kl. 21.45 foran Det kongelige slott av en av hornblåserne i Hans Majestet Kongens Garde.

I marinen er tappenstrek et trommesignal for midlertidig stans i øvelse eller manøvre.

Tappenstrek og tapto brukes også om oppvisninger eller parader med musikk som foregår om kvelden.

Forestillingene under Norsk Militær Tattoo avsluttes med at en enslig hornblåser står lyssatt og spiller tappenstrek, mens lyset i resten av arenaen slukkes.

## «Den store tappenstrek»

«Den store tappenstrek» (*Großer Zapfenstreich*) er en religiøst betonet prøyssisk militærtradisjon som brukes av det tyske forsvaret for å ære store personligheter. I sin nåværende form går seremonien tilbake til den store tappenstreken til ære for tsar Nikolai I av Russland i Berlin den 12. mai 1838.  «Stor tappenstrek» holdes idag til ære for bl.a. generaler, forsvarsministre, kanslere og andre politikere. I forbindelse med 50-årsdagen for grunnleggelsen av Bundeswehr ble det holdt en stor tappenstrek foran Riksdagen med 4&nbsp;500 gjester og et stort sikkerhetsoppbud.

## Referanser
Elnesvågen

**Elnesvågen** er et tettsted og administrasjonssentrum i Hustadvika kommune i Møre og Romsdal med  innbyggere per 1. januar . Elnesvågen er det nest største tettsted i Romsdal, nest etter byen Molde. De fleste i Elnesvågen bor i boligfeltet Hauglia. Bygda ligger i solsiden ned mot Frenfjorden og oppunder fjellene Heiane og Talstadhesten.

## Bedrifter, industri, handel
Elnesvågen har sine største hjørnesteinsbedrifter i Hustadmarmor, dumper-produsenten Moxy og Tine meierier. Jarlsbergosten er et kjent produkt som produseres hos sistnevnte. Disse tre kjennetegnes av en høy eksportandel. I sentrum finnes et utvalg av butikker med bl.a. kjøpesentrene Torgsenteret og Bølgen.

## Skoler
Elnesvågen har barne-, ungdoms- og videregående skole som alle ligger nær sentrum. Disse heter Haukås skole, Fræna ungdomsskole og Hustadvika videregående skole.

## Idrett
Elnesvågen er sentrum for flere idrettslag, blant annet Elnesvågen og Omegn Idrettslag.

Elnesvågen stadion, en kombinert fotball- og friidrettstadion, ble bygd på slutten av 1990-tallet, og holder god standard. Frænahallen ble bygget på midten av 80-tallet og har vært godt brukt hele tiden.

## Kultur og foreninger
Nordsjøfestivalen er blitt en årlig begivenhet i august. Den arrangeres av Elnesvågen småbåtforening. Fræna folkebibliotek ligger i 1. etasje i Frænahallen.

## Referanser


## Eksterne lenker
* Elnesvågen og omeng idrettslag
* Fræna videregående skole 
* Moxy Trucks
Tromsøflaket

**Tromsøflaket** kan referere til

* Tromsøflaket (havområde) &ndash; et havområde i det sørvestlige Barentshavet
* Tromsøflaket (avis) &ndash; en avis for Universitetet i Tromsø
Tromsøflaket (havområde)

:*For andre betydninger, se [[Tromsøflaket]].*

**Tromsøflaket** er en omtrent 25 000 km2 stor havbanke og et viktig fiske- og sokkelområde utenfor Nord-Troms og Vest-Finnmark i den nordøstlige delen av Norskehavet. I havforvaltnings-sammenheng regnes området som del av Barentshavet. Det ble i St. meld. 8 (2005–2006) identifisert som et særlig verdifullt og sårbart område (SVO). 

Tromsøflaket er dannet av masser avsatt under siste istid med havdyp på 150–350 meter. Hammerfestbassenget inngår. Tromsøflaket er i sørvest skilt fra Fugløybanken av Håkjerringsdjupet, i sør er det skilt fra kysten av Lopphavet og Sørøydjupet, i nordøst av Ingøydjupet, i nord av Bjørnøyrenna og vest av eggakanten. En sentral formasjon er den 100 meter høye Steinbitryggen, dyttet opp av ismasser som under siste istid dannet forsenkingen Sopphola. 

Området er en viktig fiskebanke, et viktig oppholdssted for fiskelarver på vei til oppvekstområder i Barentshavet og matkilde for sjøfugl. Vestkanten av Tromsøflaket er et av to områder som skiller seg ut for havfiske av hyse som foregår med trål og havline i desember–mars.  

Det pågår gassproduksjon fra Snøhvitfeltet, fra reservoarene Snøhvit, Albatross og Askeladd, med landføring via undersjøisk rørledning til Melkøya. Oljeutvinning skjer fra Goliatfeltet. Det er også gjort en rekke mindre funn som så langt ikke er kommersielt utnyttbare. 

De første blokkene nord for 62. breddegrad ble åpnet for oljeleting i 1978, til store protester fra miljøbevegelsen som fryktet for konsekvensene i sårbare økosystemer. Det ble innledet med leteborinig på Haltenbanken og Tromsøflaket, senere også Trænabanken. De første gassforekomstene ble påvist i 1981, Snøhvitreservoaret i 1984. I 2002 godkjente Stortinget utbygging og feltet ble satt i produksjon i 2007. Goliatreservoarene ble oppdaget i 2000, etter tildeling i 1997, og satt i produksjon i 2016. Nye blokker i Tromsøflaket ble utlyst i 2021, til tross for advarsler fra Miljødirektoratet.

## Referanser

*
Tromsøflaket (avis)

:*For andre betydninger, se [[Tromsøflaket]].*

***Tromsøflaket*** (populært kalt «Flaket») er først og fremst en nettavis for Universitetet i Tromsø – Norges arktiske universitet. Hovedfokuset for *Tromsøflaket*s nettutgave på er formidling av den forskningen som foregår ved universitetet. Avisa utgis av universitetets kommunikasjonsavdeling. I tillegg blir en papirversjon av *Tromsøflaket* med jevne mellomrom produsert som en internavis for universitetets ansatte og studenter.

Populærvitenskapelig stoff og forskningsformidling ble fra 2007 skilt ut fra *Flaket* og utgitt i magasinet *Labyrint* som sendes ut gratis til abonnenter eller kan lastes ned i pdf. 

## Eksterne lenker
* Nettutgaven av Flaket
* Nyhetsarkiv Universitetet i Tromsø 2008-
* Nyhetsarkiv Universitetet i Tromsø 1996-2002
John Wetton

**John Kenneth Wetton** (født 12. juni 1949 i Willington i Derbyshire, død 31. januar 2017) var en britisk låtskriver, sanger, bassist og gitarist. Wetton startet som profesjonell musiker på slutten av 1960-tallet og var medlem av rockegrupper som Mogul Thrash, Family, King Crimson (hvor han jobbet med barndomsvennen Robert Fripp), Roxy Music, Uriah Heep, UK, Wishbone Ash og Asia.

I Wishbone Ash ble han hentet inn for å erstatte bassist og vokalist Martin Turner og påtenkt rollen som ren bassist. Gruppen hadde allerede da nærmest fullført studioinnspilling av albumet *[[Number the Brave]]*, og derfor sang han bare på en låt. Wetton ble desillusjonert over det han oppfattet som en status som studiomusiker, spesielt med tanke på at han var vurdert som en av de mest respekterte av bassister, sanger og låtskrivere. Rett før turnéen startet forlot han Wishbone Ash og grunnla gruppen Asia sammen med Geoff Downes, Steve Howe og Carl Palmer. MCA Records avbrøt samarbeidet med gruppen som et resultat av dette. John Wetton sa i ettertid:
::* *«Jeg tror at hvis jeg fikk lov til å skrive og synge opp mot min fulle kapasitet, ville Number the Brave blitt en veldig god utgivelse. Den følelsen jeg hadde på den tiden var at de ikke ville ha noen til å ta over der Martin Turner sluttet».*

Wetton var mest kjent for sitt kraftfulle basspill og improvisajonsteknikker, men hans utgivelser fra og med 1980-tallet var mer kommersielt orientert. I senere tid fokuserte han mest på vokal og låtskriving, hvor han favoriserte akustisk gitar og piano. Hans høydepunkter blant utgivelser er King Crimsons *[[Larks' Tongues in Aspic]]* (1972) og Asias album med samme navn fra 1982, som også er det mest solgte albumet hans. John Wetton jobbet som soloartist etter at han forlot Asia for andre gang i 1992, men var med som medlem igjen fra 2006 til han døde i januar 2017.

## Referanser


## Eksterne lenker
* 
* 
* 
* 
* Plateanmeldelser
Banke

En **banke** er en forhøyning i havbunnen. Ordet brukes også om havområdet over en slik forhøyning, som for eksempel i forbindelse med fiskebanker. Forhøyningen kan også nå over vann, og dermed omgitt av vann, som for eksempel er tilfellet for enkelte sandbanker.

## Referanser


## Eksterne lenker
*
De fjorten nødhjelpere

**De fjorten nødhjelpere** er en gruppe helgener som i middelalderen hadde en særstilling når man var i nød og skulle anrope de hellige for å få hjelp. Tradisjonen startet i Rhinland, og spredte seg fra Regensburg og Bamberg til resten av Tyskland, Norden og Ungarn. I Italia og Frankrike fikk de lite oppslutning, selv om flere av helgnene individuelt hadde en sterk kult også der. 

Første gang de nevnes er i et avlatsbrev fra 1284. I 1331 ble de fremstilt i kunst i dominikanerklosteret i Regensburg. Kulten var på sitt sterkeste på 1400-tallet. Den ble sterkt kritisert av reformatorene, og konsilet i Trent forsøkte å begrense den. Senere ble den til en viss grad tatt opp igjen i klostre i Bayern og Schwaben. 

En valfartskirke i Oberfranken nord for Bamberg fra midten av 1700-tallet, *Vierzehnheiligen*, er viet til nødhjelperne; likeså en kirke i Wien. 

Antallet fjorten kom muligens som en dobling av det hellige tall syv, og kan være innlånt fra islam, der man hadde syv nødhjelpere. 

## Helgenene
Hvem de fjorten var, varierte fra et sted til et annet. Man valgte helgener ut fra hvilken sykdom man mente de kunne hjelpe mot. 
### De vanligste nødhjelpere
* Acasius, ved dødsangst
* Barbara, mot feber og plutselig død
* Blasius, mot halsonde og hudsykdommer
* Dionysius av Paris, mot hodelidelser og samvittighetsangst
* Egidius, for angerfulle skriftende og ammende mødre
* Erasmus, for enker, foreldreløse og for sjøfolk i fare; mot kolikk, magesmerter og underlivssmerter
* Eustacius, mot ulv, pest, sult og krig, ved skjebnesvangre uhell
* Georg, mot spedalskhet, ved trosvansker og i krig
* Katarina av Alexandria, for syndere og vitenskapsmenn, mot sykdommer i halsen
* Kristoforos, for veifarende, mot uvær og brann
* Kyriakos, mot store fristelser og barnesykdommer
* Margareta av Antiokia, for fødende kvinner
* Pantaleon, for leger, syke og ensomme
* Vitus, for ungdommer og barn, mot kramper og nervesykdommer (spesielt St. Veitsdans)

### Alternative nødhjelpere
Andre som kunne brukes stedfortredende, var:
* Antonius den store
* Leonard av Limoges
* Nikolas av Myra
* Rochus av Montpellier
* Sebastian av Roma

I Danmark regnet man ofte med en femtende nødhjelper, Dorothea.

## Eksterne lenker
* 
* Omtale på katolsk.no
Fiskebanke

En **fiskebanke** er et grunt havområde (en banke) med store fiskebestander. 

## Norge
Utenfor kysten av Norge er det flere fiskebanker. Kyststrømmer beveger seg oppover langs norskekysten og disse danner ofte virvler over de grunne bankene. Dette gir høy produksjon av plankton og gode fiskebestander. Fisket på disse bankene har stor økonomisk betydning for Norge.

### Fiskebanke
*Fiskefeltene utenfor Nord-Spitsbergen
*Nordvestlige del av Barentshavet
*Nordaustlige del av Barentshavet
*Søraustlige del av Barentshavet
*Sørvestlige del av Barentshavet
*Kildinbanken
*Skolpenbanken
*Nordbanken
*Nordkappbanken
*Hjelmsøybanken
*Overfarten Tromsøflaket - Bjørnøya - Sørkapp
*Tromsøflaket
*Bankene utenfor Troms
*Overfarten Vesterålsbankene - Jan Mayen
*Vesterålsbankene
*Røstbanken
*Ytre Vestfjorden
*Trænabanken
*Sklinnabanken
*Haltenbanken
*Frøyabanken
*Mørebanken
*Overfarten Ålesund - Jan Mayen
*Storegga
*Aust-Tampen
*Vest-Tampen
*Færøybankene
*Shetlandsbankene
*Orknøyene
*Hebridene
*Rockall
*Fiskefeltene vest for Irland
*Vikingbanken
*Utsira Nord
*Utsira Sør
*Fladen grunn
*Doggerbank
*Fisker
*Tyskebukta
*Skagerrak
*De store banker
*Flemish Cap

## Eksterne lenker
* Kart over fiskebankene fra yr.no
Gilberto Gil

**Gilberto Gil**, *Gilberto Passos Gil Moreira* (født 26. juni 1942 i Salvador) er en brasiliansk musiker.

Han startet sin karriere med å spille Bossa nova. Senere samarbeidet han med musikeren Caetano Veloso og gradvis fikk mange av deres sangtekster et mer samfunnskritisk innhold samtidig som de hentet inn elementer fra afrikanske og nordamerikanske musikkstiler. Hans politiske engasjement førte til at han og Veloso ble fengslet og måtte gå i eksil i London på slutten 1960-tallet. På 1980-tallet samarbeidet Gil med den jamaicanske musikeren Jimmy Cliff. Han ble utnevnt til kulturminister da Lula da Silva inntok presidentstolen i 2003. Gil satt som kulturminister frem til juli 2008, da han etter eget ønske gikk av for å konsentrere seg om musikk-karrieren sin.

Sammen med Dietrich Fischer-Dieskau mottok Gil den svenske Polar Music Prize i 2005. Gil ble i 2003 hedret med storkors av Den Kongelige Norske Fortjenstorden.

## Referanser


## Eksterne lenker
* 
* 
* 
*
Første armé (USA)

**Første armé** (***First Army***) er en armé i den amerikanske hæren, med ansvar for opplæringsstøtte til avdelinger i arméreserven og Nasjonalgarden i alle delstater øst for Mississippi.

Arméen ble opprettet 10. august 1918 i Frankrike mot slutten av første verdenskrig, med general John J. Pershing som øverstkommanderende.

## Eksterne lenker
* 
* Informasjon fra GlobalSecurity.org
Marajó

**Marajó** er en bebodd øy som ligger ved munningen av Amazonas i delstaten Pará i Brasil og ligger rett nord for byen Belém. Øya har et areal på 40&nbsp;100&nbsp;km² og er dermed den største øya i verden som er omgitt av ferskvann på alle kanter. Selv om nordøstkysten av Marajó vender mot Atlanterhavet er vannstrømmen fra Amazonaselva så stor at øya har ferskvann også på den siden. 

Arkeologiske utgravninger har avdekket en rekke keramikkfunn som er anslått å være om lag 3000 år gamle. Funnene antas å stamme fra indianske kulturer som var gått under før området ble kolonisert. Keramikkfunnene er i dag utstilt på «Museu Goeldi» i Belém.


Txu-oclc-6654394-sa-22-2nd-ed.jpg|Detaljkart med Marajó.
Mouths of amazon geocover 1990.png|Satellittbilde med øya Marajó.
Praia de Jubim - Ilha do Marajó - Pará.jpg|Praia de Jubim på østsiden av øya.


## Referanser


## Eksterne lenker
*
U.S. Army Forces Command

**U.S. Army Forces Command** (**FORSCOM**) er en overkommando i den amerikanske hæren med ansvar for alle hærens reaksjonsstyrker i USA som kan sendes til geografiske militærkommandoer i hver verdensdel. FORSCOM har hovedkvarter ved Fort McPherson i Georgia.

FORSCOM har kommando over alle aktive avdelinger i USA, og får kommando over avdelinger i arméreserven og Nasjonalgarden når disse mobiliseres før utsendelse.

## Eksterne lenker
* 
* Informasjon fra GlobalSecurity.org
Fladen grunn

**Fladen grunn** (ofte kalt bare **Fladen**) er en grunne og fiskebanke som ligger i Nordsjøen, øst for Skottland. I forhold til andre fiskeområder ligger Fladengrunn sør for Vikingbanken, nord for Doggerbank og vest for Fiskerbanken.

## Eksterne lenker
* Kart over fiskebankene på yr.no
Dogger

**Dogger** har flere betydninger:

* Doggerbank, havområde
* Dogger, hundetype
* Dogger (båt), var en havgående fiskebåt
Sixteenth Air Force (Air Forces Cyber)

**Sixteenth Air Force (Air Forces Cyber)** er et forband i det amerikanske flyvåpenet, med hovedkvarter på Ramstein flystasjon i Tyskland.

Opprinnelig var Sekstende flyvåpen underlagt Strategic Air Command i USA, men siden 1992 har forbandet vært underlagt United States Air Forces in Europe (USAFE) og hatt ansvar for luftoperasjoner over Balkan. Frem til 2005 hadde forbandet hovedkvarter på Aviano Air Base i Italia.

Fra 2006 utgjør Sekstende flyvåpen det operative hovedkvarteret i USAFE, og den eneste gjenværende flyvende avdelingen er 401st Air Expeditionary Wing, som flyr over Balkan. Alle andre avdelinger er blitt overført til HQ Air Command Europe.

## Eksterne lenker
* Informasjon fra GlobalSecurity.org
II Marine Expeditionary Force

**II&nbsp;Marine Expeditionary Force** er en av de tre maritime luft-land-operasjonsstyrkene (MAGTF) i det amerikanske marinekorpset, bestående av drøyt 47&nbsp;000 soldater fra 2nd Marine Division, 2nd Marine Aircraft Wing og 2nd Force Service Support Group. Styrken utgjør hovedkomponenten i og Marine Corps Forces, South (MARFORSOUTH) har hovedkvarter ved Camp Lejeune i Nord-Carolina.

II&nbsp;MEF har tre underliggende maritime luft-land-operasjonsgrupper: 22nd MEU, 24th MEU og 26th MEU.

## Eksterne lenker
* 
* Informasjon fra GlobalSecurity.org
Fugløybanken

**Fugløybanken** er en grunne og fiskebanke som ligger nord for Karlsøy i Nord-Troms.

## Eksterne lenker
* Kart over fiskebanke fra met.no
U.S. Coast Guard Auxiliary

**U.S. Coast Guard Auxiliary** er en sivil frivillighetsorganisasjon som bistår den amerikanske kystvakten i sin virksomhet, med unntak av militære og politimessige oppgaver.

Hjelpekorpset ble opprettet i 1939 og består av rundt 32&nbsp;000 medlemmer (*auxiliarists*), som bærer samme uniform som de militære kystvaktsoldatene, men med andre insignier. Mange av hjelpetroppene benytter sine egne båter og fly, eller bistår kystvakten med spesialkunnskaper innen radiokommunikasjon, informasjonsteknologi og lignende.

Den grunnleggende enheten i hjelpekorpset er *flotiljen*, som kan ha fra 10 til 100 medlemmer. Flere flotiljer utgjør en divisjon, og det er flere divisjoner i hvert kystvaktdistrikt. Medlemmene i hver flotilje og divisjon velger tillitsmenn, men alle hjelpetroppene har samme rang.
## Distinksjoner

## Referanser


## Eksterne lenker
*
I Marine Expeditionary Force

**I&nbsp;Marine Expeditionary Force** er en av de tre maritime luft-land-operasjonsstyrkene (MAGTF) i det amerikanske marinekorpset, bestående av 1st Marine Division, 3rd Marine Aircraft Wing og 1st Marine Logistics Group. Styrken ble opprettet 8. november 1969 i Okinawa i Japan og flyttet til sitt nåværende hovedkvarter ved Camp Pendleton i California i 1971.

I&nbsp;MEF har tre underliggende maritime luft-land-operasjonsgrupper: 11th MEU, 13th MEU og 15th MEU.

## Eksterne lenker
* 
* Informasjon fra GlobalSecurity.org
Mumifisering

**Mumifisering** kan referere til:

*Bevaring av menneske- eller dyrekropper som mumier, se Balsamering
*Mumifisering (fetisj)
Goran Karan

**Goran Karan** (født 1964) er en kroatisk sanger og musiker. Han representerte Kroatia i Eurovision Song Contest 2000.

## Bakgrunn
Karan begynte med musikk tidlig i 1980-årene som vokalist i gruppa Big Blue. I 1997 gikk han ut av gruppa og satset i stedet på en karriere som soloartist. Musikken hans er basert på dalmatinsk folkemusikk. 

Goran Karan ga ut sitt første soloalbum, *Kao da te ne volim* in 1999. Albumet solgte bra i Kroatia og fikk platinastatus for antall solgte album. Samme år vant han også den prestisjetunge musikkfestivalen «Melodije hrvatskog Jadrana» i Kroatia med sangen «Prozor kraj đardina».

I 2000 representerte han Kroatia i Eurovision Song Contest i Stockholm, der han kom på en niendeplass med sangen «Kad zaspu anđeli» (norsk: *når englene sovner*).

Han har holdt flere konserter i blant annet Kroatia, Slovenia, Bosnia og Hercegovina, Serbia og Montenegro, Østerrike, Sveits, og sommeren 2000 gjennomførte han en suksessrik turné i USA. Goran planla også en turné i Australia og New Zealand i slutten av 2006. 
## Diskografi
Albumutgivelser:
* 1995 – *Na putu za rajski grad* (med gruppa Big Blue)
* 1999 – *Kao da te ne volim*
* 2000 – *Na putu za rajski grad* (remaster 2000)
* 2000 – *Vagabundo*
* 2001 – *Dalmatinske suze*
* 2002 – *Ahoj!*
* 2005 – *Od srca do usana*
* 2005 – *Zlatna kolekcija*
* 2008 – *Dite jubavi*
* 2011 – *Romanca pod zvizdama* 
* 2012 – *Melodie znad adriatytu* 
* 2013 – *Čovik tvoj*

## Referanser

## Eksterne lenker
* 
* 
*
U.S. Coast Guard Reserve

**U.S. Coast Guard Reserve** er den militære reserven i den amerikanske kystvakten, bestående av rundt 8000 reservister (2008). Kystvaktreservistene trener vanligvis én helg hver måned, og kan utføre opptil 15 dager i aktiv tjeneste hvert år.

Våpengrenen ble opprettet i 1939 som en sivil reservestyrke. I april 1941 trådte en lov i kraft som gjorde styrken militær.

Reserven har som oppgave å kunne forsterke kystvakten med veltrent og høyt kvalifisert personell for aktiv tjeneste i tilfelle krig eller nasjonale nødstilstander, katastrofer eller ulykker.

Under annen verdenskrig forsynte reserven kystvakten med hele 92 prosent av dens toppstyrke på 214&nbsp;000 mann. Det ble også opprettet en kvinnelig reservestyrke på drøyt 10&nbsp;000, ledet av kaptein Dorothy C. Stratton. I tillegg var det også 125&nbsp;000 midlertidige kystvaktsreservister som på forskjellig vis bidro til krigsinnsatsen.

Under Koreakrigen tjenestegjorde 8&nbsp;300 reservister, og under Vietnamkrigen kom styrken i 1969 opp i 17&nbsp;815.

Etter den kalde krigen sank antallet reservister, men de ble satt inn under begge Irak-krigene.

## Se også
* U.S. Coast Guard Auxiliary

## Eksterne lenker
*
Istid 2

***Istid 2*** (også kjent som **Istid 2 - Istiden har aldri vært hetere**) er en animasjonsfilm fra 2006, og er oppfølgeren til *[[Istid (film)|Istid]]* fra 2002. Filmen ble produsert av Blue Sky Studios for 20th Century Fox, og ble regissert av Carlos Saldanha, som også var medregissør i den originale *Istid*.

Filmen begynner med en varsom ekornrotte kalt Scrat som prøver å finne et gjemmested til sin eikenøtt. Akkurat som i den første filmen er det forhistoriske dyr som er i fokus av historien. De som returnerer i sin rolle fra den første filmen er Manfred, Sid, Diego og Scrat.

## Handling
Istiden er over og isen begynner å smelte, noe som vil ødelegge dalen der Diego, Manny og Sid bor. De tre vennene må slå seg sammen for å advare alle andre om situasjonen. Rotta Scrat kommer også tilbake for å passe på sine elskede nøtter og hans påfunn er også denne gangen katalysatoren i fortellingen.

## Rolleliste

* Ellers medvirker: Anitra Eriksen, Anne Kari Kongsrud, Anniken Marie Nielsen, Benedikte Kruse, Bjørn Jacobsen, Christoffer Staib, Eva Moe, Harald Heide-Steen jr., Harald Mæle, Helene Johannessen, Ivar Nørve, Jack Holldorff, Jennifer Holme Welding, Julian Mæhlen, Kari-Ann Grønsund, Katrine Blomstrand, Kim Fangen, Leo Meieran, Liam Meieran, Markus Bjørnson Schjeide, Martin Koxvig Vågø, Max Borge, Ninni Borge, Oline Hopen, Oskar Holdorff, Ove Christian Owe, Simen Sand, Theodor Bjerke, Tommy Karlsen, Unn Vibeke Hol og Øyvind B. Lyse.

## Eksterne lenker
* 
*
Joachim Björklund

**Joachim Björklund** (født 1971) er en svensk fotballtrener og tidligere fotballspiller som var med på det svenske landslaget som tok bronse under VM 1994.  Han er i dag assistentrener for IFK Göteborg. 

Björklund kom til Norge og  sammen med sin far Karl Gunnar Björklund i 1990, fortsatt tidlig i karrieren. Björklund kom fra  og fikk med seg 55 seriekamper for Brann i perioden 1990&ndash;1993. Samtidig som han spilte i Brann spilte også hans fetter Patrik Hansson for klubben.

Etter oppholdet i Brann var han innom en lang rekke klubber, bl.a. ,  og . 

Etter spillerkarrieren arbeidet han først som ekspertkommentator på TV og talentspeider i Skandinavia for sin tidligere klubb Valencia. Fra 2018 har han vært assistenttrener i flere klubber under hovedtrener Stefan Billborn.

## Referanser


## Eksterne lenker
* 
*  Landslagsprofil hos det svenske fotballforbundet
Isère (elv)

**Isère** er en 290&nbsp;km lang elv i regionen Auvergne-Rhône-Alpes i Sør-Frankrike. Elven har sitt opphav i Alpene på grensen til Italia, nær skisportstedet Val-d’Isère. Den renner inn i Rhône i Pont-de-l'Isère, noen få km nord for Valence. Elvens øvre dal blir kalt Tarentaise.

Isère renner gjennom følgende franske departementer og byer:
* Savoie: Bourg-Saint-Maurice, Albertville
* Isère (oppkalt etter elven): Grenoble
* Drôme: Romans-sur-Isère

## Etymologi
Navnet Isère er først nedtegnet under formen *Isara*, som betyr noe slikt som «den rasende, den kraftige, den raske» Det er ikke opprinnelig et keltisk ord, men mest sannsynlig assimilert av keltere fra gammelt av. Ordet er beslektet med det indoeuropeiske ordet **isərós* i betydningen «heftig, rask, energisk», noe som tilsvarer sanskrit *isiráh* med samme definisjon. Det var antagelig basert på det rekonstruerte indoeuropeiske rotordet **eis(ə)* (og ikke **is-*), som forresten ikke har blitt funnet i øykeltiske språk på De britiske øyer.

Ordet Isara figurerer i etymologien i mange andre elvenavn, både i oldtidens Gallia og i naboland. Eksempler er Isar i Tyskland, den lille fransk-belgiske elven Yser, og selv oldtidsnavnet Oise i Belgia og Frankrike. I ikke-keltiske land finnes den italienske elven Isara i Veneto, Éisra og Istrà i Litauen, og Jizera i Tsjekkia. Se også etymologien for den engelske elven Ure.

## Referanser


## Eksterne lenker
*
Adrian Goldsworthy

**Adrian Goldsworthy** (født 1969) er en britisk historiker og militærforfatter. Etter å ha studert på St. John's College ved University of Oxford, fullførte han en doktorgrad i antikkens militærhistorie i 1994. Goldsworthy har skrevet en rekke bøker om emnet.

## Bibliografi

* *The Roman Army at War 100 BC – AD 200* (OUP, 1996)
* *Roman Warfare* (Cassell, 2000) ISBN 0-304-35265-9
* *The Punic Wars* (Cassell, 2000) ISBN 0-304-35967-X
* *Fields of Battle: Cannae* (Orion, 2001) ISBN 0-304-35714-6
* *In the Name of Rome: The Men Who Won the Roman Empire* (Orion, 2003) ISBN 0-7538-1789-6
* *The Fall of Carthage: The Punic Wars 265-146BC*, (Orion, 2003) ISBN 0-304-36642-0
* *The complete Roman Army* (Thames & Hudson, 2003) ISBN 0-500-05124-0 |Library of Congress Catalog Card Number 2003100798
* *Caesar: Life of a Colossus*, (Yale University Press, 2006) ISBN 0-300-12048-6
* *The Fall of the West: The Death of the Roman Superpower* (Orion, 2009) senere publisert i USA under tittelen: *How Rome Fell: Death of a Superpower*, (Yale University Press, 2009) ISBN 0-300-13719-2

## Referanser


## Eksterne lenker
* Adrian Goldsworthy's nettside
Trykk på forespørsel

**Trykk på forespørsel** (engelsk: *print on demand*, forkortet *POD*) er en forlags- eller trykketeknologi hvor en bok eller annen trykksak produseres ved etterspørsel eller bestilling, i motsetning til et forhåndsbestemt opplag. Egne bedrifter for trykk på forespørsel eksisterer, deriblant egne forlag og fotoleverandører.

Med trykk på forspørsel kan en unngå administrative utgifter, men mindre profitt for forfatteren. Forlag og bokhandlere trenger heller ikke bruke store lagere for å lagre større opplag med trykte bøker. Bøker som trykkes på forespørsel har ikke nødvendigvis like høy standard som tradisjonelle trykksaker, noen ganger grunnet at det som trykkes ikke gjennomgås etter et større forlags normer.

Noen eksempler på trykksaker som trykkes på forespørsel er memoarer, oppskriftsbøker og bøker som ikke er av allmenn interesse eller som en forfatter ikke ønsker å gå gjennom et større forlag med.

## Referanser


## Eksterne lenker
*
God Bless Fiji

**«Meda Dau Doka»** eller **«God Bless Fiji»** er nasjonalsangen på Fiji. Melodien er tilpasset fra en salme fra 1911 av C. Austin Miles, som het «Dwelling in Beulah Land». Teksten og musikken er komponert av Michael Francis Alexander Prescott og ble tatt i bruk da landet ble selvstendig i 1970.

Den engelske og fijianske teksten er *ikke* en oversettelse av hverandre, og har lite til felles. 

## Engelsk tekst

## Fijiansk tekst
Pokhara

**Pokhara** (nepali पोखर) er Nepals nest største by. Folketallet var i 2005 anslått til .

Byen ligger i distriktet Kaski, *Gandaki sone*, der den er disktriktshovedkvarter i Kaski og sonehovedkvarter i *Vestregionen*. Pokhara-dalen, som har ei utstrekning på 124 km², ligger i en dal i 900 meters høyde, og har et subtropisk klima.

Historisk var Pokhara hovedstad i staten Kaski, som på 1600-tallet var en av de sterkeste blant Chaubisi Raya, de 24 kongedømmer som fantes i denne delen av landet. Pokhara var et viktig sentrum på en av handlelsveiene mellom India og Tibet. Men da gamlebyen brant i 1949 gikk alle viktige historiske bygninger tapt.

Hovedseverdigheten er den vakre Phewa Thal, *Pokhara-sjøen*, og ellers den storslagne beliggenheten midt fjellheimen, som er dominert av den 6 977 meter høye dobbelttoppen Maccapucchare (*Fiskehalefjellet*).

Pokhara er et viktig sentrum for turismen i Nepal, og et utgangspunkt for turer bl.a. til Annapurna. Den ligger  210 km vest for Katmandu langs riksveien Prithvi Rajmarg.
Alois Senefelder

**Johann Alois Senefelder** (døpt **Aloys Johann Nepomuk Franz Senefelder**) (1771&ndash;1834) var en østerriksk skuespiller og dramatiker. Han er mest kjent for å ha funnet opp trykketeknikken litografi i München rundt 1798.

Da Senefelder ikke lenger hadde råd til å få trykket skuespillene sine, begynte han selv å eksperimentere med trykking og en ny etseteknikk der han brukte fettholdig, syrebestandig blekk på finkornet sandstein fra Solnhofen i Bayern. Han oppdaget at han kunne trykke rett fra steinen og oppfant dermed den første plantrykk-teknikken i verden. Han kalte teknikken «kjemisk trykk» eller «steintrykk», men det franske navnet «litografi» ble etter hvert vanligere.

Senefelder videreutviklet teknikken, tok patent på oppfinnelsen og utgav i 1818  *Vollstandiges Lehrbuch der Steindruckerei* («En fullstendig lærebok i steintrykking»). Trykketeknikken hans ble en viktig faktor i framveksten av moderne massekommunikasjon på 1800-tallet.

## Se også
* Litografi

## Referanser